Neuvoston asetus (EY) N:o 2345/97, annettu 24 päivänä marraskuuta 1997, tiettyihin eläviin nautaeläimiin sovellettavan Maailman kauppajärjestön tariffikiintiön mukaisesti tapahtuvaan tuontiin sovellettavan tullin alentamisesta



Virallinen lehti nro L 326 , 28/11/1997 s. 0001 - 0002



NEUVOSTON ASETUS (EY) N:o 2345/97, annettu 24 päivänä marraskuuta 1997, tiettyihin eläviin nautaeläimiin sovellettavan Maailman kauppajärjestön tariffikiintiön mukaisesti tapahtuvaan tuontiin sovellettavan tullin alentamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisö on Maailman kauppajärjestössä (WTO) sitoutunut avaamaan tiettyihin eläviin nautaeläimiin sovellettavan vuotuisen 169 000 eläimen tariffikiintiön; tämän kiintiön mukaisessa tuonnissa sovellettava tulli muodostuu 16 prosentin arvotullista ja erityisestä määrästä, joka on 582 ecua tonnilta, tiettyjen Eurooppa-sopimuksissa määrättyjen maataloutta koskevien myönnytysten autonomisesta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetussa neuvoston asetuksessa (EY) N:o 2179/95 (1) sekä tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetussa neuvoston asetuksessa (EY) N:o 3066/95 (2) säädetään mahdollisuudesta alentaa erityistä määrää, joka maksetaan 169 000 tietyn elävän nautaeläimen tariffikiintiössä tapahtuvan tuonnin yhteydessä, 399 ecuun tonnilta Keski-Euroopan assosioituneista maista peräisin olevien eläinten osalta; tämä alennus on ollut voimassa näiden maiden osalta 1 päivästä heinäkuuta 1995, samanlainen kohtelu on myönnetty Virosta, Latviasta ja Liettuasta peräisin olevan tuonnin osalta 1 päivästä heinäkuuta 1996 neuvoston asetuksella (EY) N:o 1926/96 (3), ja yhteisön WTO:ssa sovitut kansainväliset velvollisuudet huomioon ottaen on tarpeen varmistaa, että kaikista maista tulevaan tuontiin sovelletaan alennettua kiintiön mukaista tullia silloin, kun alennusta on sovellettu tai sovelletaan Keski-Euroopan ja Baltian assosioituneista maista peräisin olevan tuonnin osalta; tämän vuoksi olisi säädettävä tämän alennuksen laajentamisesta kaikista maista tuleviin eläviin nautaeläimiin, ON ANTANUT TÄMÄN ASETUKSEN: 1 artikla Tiettyjä eläviä nautaeläimiä koskevaan yhteisön 169 000 eläimen tariffikiintiöön sovellettavaan tuontitulliin Puolasta, Unkarista, T Osekin tasavallasta, Slovakiasta, Romaniasta, Bulgariasta sekä Virosta, Latviasta ja Liettuasta peräisin olevien eläinten osalta myönnettävä mikä tahansa alennus laajennetaan kaikkeen kyseisen tariffikiintiön mukaisesti tapahtuvaan tuontiin eläinten alkuperään katsomatta. 2 artikla Komissio antaa yksityiskohtaiset säännöt tämän asetuksen soveltamisesta naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (4) 27 artiklassa säädettyä menettelyä noudattaen. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan tuontiin, jolle on myönnetty lisenssit 1 päivän heinäkuuta 1995 ja 30 päivän kesäkuuta 1997 välisenä aikana. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 1997. Neuvoston puolesta J. POOS Puheenjohtaja (1) EYVL L 223, 20.9.1995, s. 29 (2) EYVL L 328, 30.12.1995, s. 31, asetus sellaisena kuin se on muutettuna asetuksella (EY) N:o 1595/97 (EYVL L 216, 8.8.1997, s. 1). (3) EYVL L 254, 8.10.1996, s. 1 (4) EYVL L 148, 28.6.1968, s. 24, asetus sellaisena kuin se on viimeksi muutettuna asetuksella (EY) N:o 2222/96 (EYVL L 296, 21.11.1996, s. 50).